ako dlho trvá výstavba garáže alebo prístrešku?
montáž či stavbu prístrešku pre auto zvládnete aj za jeden víkend. realizácia murovanej garáže trvá niekoľko týždňov až mesiacov. prefabrikovaná betónová garáž vie byť vďaka betónovým dielcom hotová už do zhruba jedného mesiaca. nevýhodou je však nutnosť prepravy žeriavom. oceľová garáž s omietkou zaberie len niekoľko hodín.
pri realizácii prístrešku si dobre zvážte jeho umiestnenie, aby ste mali pohodlný vjazd aj výjazd. obľúbenou možnosťou sú napríklad podzemné garáže, ktoré šetria miesto na pozemku. výhodou je, že zdvihnú aj hodnotu domu, a to až o 15 %. pokiaľ uvažujete nad samostatne stojacou garážou, ideálne je umiestnenie čo najbližšie k ceste či bráne. ak sa bude nachádzať na hranici pozemku so susedmi, je potrebné dodržať stavebný zákon. podľa neho možno akúkoľvek stavbu umiestniť na hranici pozemku len v takom prípade, ak ňou nebude trvalo obmedzené užívanie susedného pozemku na daný účel. dvojmetrová vzdialenosť býva zväčša optimálna a bezproblémová.